भगत सिंह यूथ क्लब करेगा पोलियो पीड़िता की मदद
18साल से पोलियो से जूझ रही लाहोरी गेट निवासी महिला की आर्थिक तंगी को देखकर शहीद भगत सिंह यूथ क्लब के सदस्यों ने उसकी मदद करने का प्रण लिया और उसके इलाज़ के लिए प्रधान रिंकू कालिया ने सिविल के एसएमओ डॉ. अनूप मेघ से विचार किया।
शहीद भगत सिंह यूथ क्लब के प्रधान रिंकू कालिया ने बताया कि प्रियंका प|ी सोनू पिछले 18 सालों से पोलियो के कारण नीचे का भाग बिलकुल रुक गया है और घर का गुजारा भी मुश्किल से चल रहा है। भास्कर में प्रकाशित शिवरात्रि की खबर में उसकी व्यथा देखकर उनके क्लब ने मदद करने का प्रण किया। सोमवार को सिविल अस्पताल में एसएमओ डॉ. अनूप मेघ से मिलकर उसके इलाज की संभावना बारे विचार किया और उसकी मदद के लिए प्रयास शुरू किए। रिंकू कालिया ने बताया कि पहले तो पोलियो पीड़ित प्रियंका के इलाज के माहिर डॉक्टर्स से चेकअप करवाकर मदद की जाएगी। उसके परिवार को हर संभव आर्थिक मदद के लिए क्लब के सदस्य तत्पर हैं। फिलहाल उसके बेटे शिवम की पढ़ाई का जिम्मा भी उन्होंने ले लिए है। मौकेपर क्लब के सदस्य बिल्लू वालिया, शक्ति वालिया, विशाल राजपूत, दीपक हंस और सूरज कुमार आदि मौजूद थे।
hin_Deva hin_Deva hin_Deva